Projekts

LATVIJAS REPUBLIKAS MINISTRU KABINETS

2017.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 13.jūlija noteikumos Nr.634 “Sabiedriskā transporta pakalpojumu organizēšanas kārtība maršrutu tīklā”**

Izdoti saskaņā ar Sabiedriskā transporta

pakalpojumu likuma 6.panta

 pirmo un desmito daļu

Izdarīt Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā” (Latvijas Vēstnesis, 2010, 122. nr., 2011, 205. nr., 2013, 252.nr., 2014, 167.nr., 2016, 129.nr.) šādus grozījumus:

1. Izteikt 6.4. apakšpunktu šādā redakcijā:

“6.4. pasūtītājs pēc saskaņošanas ar autoceļa pārvaldītāju apdzīvotās vietās un ārpus apdzīvotām vietām var noteikt mazāku attālumu starp pieturvietām, nekā minēts šo noteikumu 6.2. apakšpunktā, ārpus apdzīvotām vietām šis attālums nevar būt mazāks par vienu kilometru.”

1. Izteikt 34. punktu šādā redakcijā:

“34. Jauns reģionālās nozīmes maršruts ir maršruts, kas būtiski atšķiras no jau esoša maršruta un dublē to ne vairāk kā par 50 procentiem. Atbilstību jaunam maršrutam pasūtītājs nosaka arī, izvērtējot tā funkcionālo nozīmi un autobusa maršrutam – arī finansiālos rādītājus. Ieņēmumu (tai skaitā ieņēmumi no biļešu pārdošanas un ieņēmumi, kas gūti, pārvadājot valsts noteiktās personas ar braukšanas maksas atvieglojumiem) apmērs jaunā reģionālās nozīmes autobusa maršrutā nevar būt mazāks par 25% no prognozētajām sabiedriskā transporta pakalpojumu sniegšanas izmaksām, izņemot, ja maršruts nodrošina iespēju skolēniem apmeklēt izglītības iestādes un ja maršruts ir funkcionāli nepieciešams.”

1. Papildināt 51. punktu ar otro teikumu šādā redakcijā:

“Izdevumu apmēru aprēķina pārvadātāja viena kilometra pašizmaksu reizinot ar pārvadātājam radušos papildus nobraukumu.”

1. Izteikt 52.1punktu šādā redakcijā:

“52.1 Pārvadātājs var vērsties pie pasūtītāja, lai ierosinātu šo noteikumu 52. punktā minētās izmaiņas. Reģionālās nozīmes maršrutos Pārvadātājs minēto ierosinājumu var iesniegt arī elektroniski, aizpildot speciālu tiešsaistes formu Autotransporta direkcijas tīmekļvietnē www.atd.lv (e-pakalpojums) un identifikācijai izmantojot Valsts reģionālās attīstības aģentūras pārziņā esošo personas identifikācijas koplietošanas moduli.”

1. Aizstāt noteikumu 53. punktā vārdu “izsniedz” ar vārdu “sagatavo”.
2. Svītrot 64. punktu.
3. Izteikt 65. punktu šādā redakcijā:

“65. Sabiedriskā transporta pakalpojumu sniegšanas tiesību piešķiršanu autobusu maršruta reisā un sabiedriskā transporta pakalpojumu pasūtījuma līguma noslēgšanu apliecina pasūtītāja tīmekļvietnē publicēta informācija par sagatavoto apliecinājumu.”

1. Papildināt noteikumus ar 66.1 un 66.2 punktu šādā redakcijā:

“66.1 Informāciju par sagatavoto apliecinājumu pasūtītājs nosūta pārvadātājam uz sabiedriskā transporta pasūtījuma līgumā norādīto pārvadātāja e-pasta adresi. Reģionālās nozīmes maršrutos informāciju par pasūtītāja sagatavoto apliecinājumu ievieto pārvadātāja Autotransporta direkcijas tīmekļvietnē www.atd.lv (e-pakalpojumi) izveidotajā profilā.

66.2 Ja pārvadātājam ir aktivizēts oficiālās elektroniskās adreses konts, informāciju par sagatavoto apliecinājumu paziņo, izmantojot oficiālo elektronisko adresi.”

1. Aizstāt noteikumu 68. un 70. punktā vārdu “izsniegt” ar vārdu “sagatavot” attiecīgā locījumā.
2. Svītrot 71. un 72. punktu.
3. Izteikt 74.punktu šādā redakcijā:

“74. Apliecinājumu anulē, ja pasūtītājs veic grozījumus maršrutā vai reisā vai maršrutu vai reisu slēdz.”

1. Aizstāt noteikumu 76. punktā vārdu “izsniegšanai” ar vārdu “sagatavošanai”.
2. Papildināt noteikumus ar V.1 nodaļu šādā redakcijā:

“**V.1 Autobusu regulārie pārvadājumi pēc pieprasījuma**

 76.1 Reģionālās nozīmes autobusu maršrutu reisos, kuros ir maza pasažieru plūsma (reisā vai reisa daļā periodiski nav neviena pasažiera), kā arī gadījumos, kad ieņēmumu (tai skaitā ieņēmumi no biļešu pārdošanas un ieņēmumi, kas gūti, pārvadājot valsts noteiktās personas ar braukšanas maksas atvieglojumiem) apmērs reģionālās nozīmes autobusu maršrutā nepārsniedz 15% no sabiedriskā transporta pakalpojumu sniegšanas izmaksām, autobusu pārvadājumi var tikt nodrošināti pēc pasažieru pieprasījuma.

 76.2 Autobusu regulāros pārvadājumus pēc pieprasījuma nodrošina kā autobusa reisa izpildi pēc pieprasījuma vai autobusa reisa daļas izpildi pēc pieprasījuma.

 76.3 Autobusa reisa un reisa daļas izpildi pēc pieprasījuma pārvadātājs nodrošina, ja 24 stundas pirms reisa izpildes uzsākšanas ir saņemts brauciena pieteikums vai ja iepriekš ir rezervēta vai iegādāta biļete uz attiecīgo autobusa reisu.

 76.4 Saskaņā ar šo noteikumu 55.punktu Pārvadātājs publisko informāciju par autobusu regulāro pārvadājumu pēc pieprasījuma sniegšanas kārtību, tai skaitā brauciena pieteikšanas un iepriekšējas biļešu rezervēšanas un iegādes kārtību. Informācijai par autobusa pārvadājuma izpildi pēc pieprasījuma un brauciena pieteikšanas kārtību ir jābūt pieejamai arī pieturvietās uz kustības sarakstu plāksnēm.

 76.5 Pārvadātājs nodrošina, ka braucienu pasažieris var pieteikt vismaz pa tālruni normālajā (vispārpieņemtajā) darba laikā, kā arī iegādājoties biļeti.”

1. Papildināt noteikumus ar 88., 89. un 90.punktu šādā redakcijā:

“88. Apliecinājumus, kas izsniegti līdz grozījumu izdarīšanai noteikumu 53., 65., 66., 68., 70., 71., 72., 74. un 76.punktā, publicē pasūtītāja tīmekļvietnē līdz 2017. gada 1. septembrim.

 89. Grozījumi noteikumu 53., 65., 66., 68., 70., 71., 72., 74. un 76.punktā un jauns noteikumu 88.punkts stājas spēkā pēc grozījumu Latvijas Administratīvo pārkāpumu kodeksa 149.36 panta otrajā daļā pieņemšanas.

 90. Šo noteikumu 66.2 punktu piemēro no 2018.gada 1.marta.”

1. Izteikt 2.pielikumu šādā redakcijā:

**“Autobusu kustības saraksts reģionālās nozīmes maršrutā**

|  |  |
| --- | --- |
| Autobusu kustības saraksts reģionālās nozīmes maršrutā Nr. |  |
|  |
| (maršruta nosaukums) |
| Nr. p.k. | Pieturas kods  | Pieturas nosaukums | Attālums no maršruta sākuma (km) | Attālums līdz nākošai pieturai (km) | Braukšanas laiks līdz nākošai pieturai (min) | Reiss |
| 1 | 2 | 3 | 4 | 5 | 6 | 7 |
|  |  |  |  |  |  |  |  |
|   | Reisa izpildes dienas |  |
| Reisa garums(km) |  |
| Reisa izpildes laiks(st.,min) |  |
| Braukšanas ilgums reisā(st.,min) |  |
| Reisa satiksmes ātrums(km/h) |  |
| Reisa vidējais tehniskais ātrums(km/h) |  |
| Autovadītāju skaits reisā |  |
| Piezīmes |

1. Svītrot 5.pielikumu.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

valsts sekretārs K.Ozoliņš

14.07.2017 12:00

812

S.Mince, 67686484,

sanita.mince@atd.lv

D.Ziemele-Adricka 67028036

dana.ziemele-adricka@sam.gov